Il-Kunsill illum adotta konklużjonijiet dwar il- prijoritajiet tal-UE fl-74 Assemblea Ġenerali tan-NU (Settembru 2019 – Settembru 2020). Dawn il-konklużjonijiet jikkumplementaw il-konklużjonijiet tal-Kunsill dwar it-tisħiħ tal-multilateraliżmu li ġew adottati fis-17 ta' Ġunju 2019. L-impenn tal-UE għal dinja aktar paċifika, kooperattiva u ġusta huwa msejjes fuq il-valuri komuni tagħna - il-paċi, id-demokrazija, id-drittijiet tal-bniedem, l-istat tad-dritt, l-ugwaljanza bejn l-irġiel u n-nisa, l-iżvilupp sostenibbli - kif ukoll fuq l- impenn profond tal-UE għal multilateraliżmu effettiv Fl-aħħar snin, l-UE intensifikat l-impenn tagħha bħala attur globali u qed tittrasforma l-multilateraliżmu f'azzjoni . Fil-kuntest globali attwali, l-UE tfittex li tafferma mill-ġdid il-valur miżjud u r-relevanza tan-NU, u li tagħti prova li din tkun ta' benefiċċju għan-nies madwar id-dinja. L-UE ser tkompli taħdem man-Nazzjonijiet Uniti u tappoġġaha, bħala parti mill-isforzi tagħha biex tippromwovi, tiżviluppa u tirriforma l-ordni internazzjonali bbażat fuq ir-regoli. Filwaqt li jagħrfu l-importanza tan- Nazzjonijiet Uniti fil-qalba ta' multilateraliżmu effettiv , l-UE u l-istati membri tagħha, fl-74 sessjoni tal-Assemblea Ġenerali tan-Nazzjonijiet Uniti, ser jikkonċentraw fuq tliet prijoritajiet li jsaħħu lil xulxin: 1. Il-prevenzjoni ta' konflitti, il-paċi u s-sigurtà, 2. Aġenda pożittiva komuni, 3. L-impenn għal sfidi globali. Aqra t-test sħiħ tal-konklużjonijiet tal-Kunsill Konklużjonijiet tal-Kunsill dwar it-tisħiħ tal-multilateraliżmu, 17 ta' Ġunju 2019 L-UE u n-NU: skeda informattiva (sit web tas-SEAE) Delegazzjoni tal-Unjoni Ewropea għan-Nazzjonijiet Uniti - New York Ara l-paġna tal-laqgħa